b'\n_START_ARTICLE_\nTrigonometri\xc4\x8dna funkcija\n_START_PARAGRAPH_\nTrigonom\xc3\xa9tri\xc4\x8dne (trigonometr\xc3\xadjske) ali k\xc3\xb3tne f\xc3\xbankcije so pomembne matemati\xc4\x8dne funkcije. Ime kotne funkcije izhaja iz dejstva, da so rezultati odvisni od kota. Starej\xc5\xa1e ime za te funkcije je kotomerne ali goniometri\xc4\x8dne (gr\xc5\xa1ko \xce\xb3\xcf\x89\xce\xbd\xce\xaf\xce\xb1: lon\xc3\xada - kot) funkcije. Kotne funkcije so pomembne pri prou\xc4\x8devanju trikotnikov in pri modeliranju periodi\xc4\x8dnih pojavov. Na njih sloni trigonometrija. Lahko jih dolo\xc4\x8dimo kot razmerja dveh stranic pravokotnega trikotnika, ki oklepata kot, ali \xc5\xa1e bolj splo\xc5\xa1no kot razmerja koordinat to\xc4\x8dk na enotskem trigonometri\xc4\x8dnem krogu, oziroma kot neskon\xc4\x8dne vrste._NEWLINE_Obstaja \xc5\xa1est osnovnih trigonometri\xc4\x8dnih funkcij: sinus, kosinus, tangens, kotangens, sekans in kosekans. Sekans in kosekans se v novej\xc5\xa1em \xc4\x8dasu opu\xc5\xa1\xc4\x8data.\n_START_SECTION_\nKotne funkcije v pravokotnem trikotniku\n_START_PARAGRAPH_\nSinus (sin) je v pravokotnem trikotniku razmerje med kotu nasprotno kateto in hipotenuzo._NEWLINE_Kosinus (cos) je v pravokotnem trikotniku razmerje med kotu prile\xc5\xbeno kateto in hipotenuzo._NEWLINE_Tangens (tg ali tan) je  v pravokotnem trikotniku  razmerje med kotu nasprotno kateto in  kotu prile\xc5\xbeno kateto. _NEWLINE_Kotangens (ctg ali cot) je  v pravokotnem trikotniku  razmerje med kotu prile\xc5\xbeno kateto in  kotu nasprotno kateto. _NEWLINE_Sekans (sec) je v pravokotnem trikotniku razmerje med hipotenuzo in kotu prile\xc5\xbeno kateto. Velja: ._NEWLINE_Kosekans (csc) je v pravokotnem trikotniku razmerje med hipotenuzo in kotu nasprotno kateto. Velja: .'